**ΠΑΝΕΠΙΣΤΗΜΙΟΥ ΘΕΣΣΑΛΙΑΣ**

**ΠΑΙΔΑΓΩΓΙΚΟ ΤΜΗΜΑ ΠΡΟΣΧΟΛΙΚΗΣ ΕΚΠΑΙΔΕΥΣΗΣ**

ΤΙΤΛΟΣ ΜΑΘΗΜΑΤΟΣ

**Εικονογραφημένο παιδικό Βιβλίο**

**ΔΙΔΑΣΚΟΥΣΑ: ΤΣΙΛΙΜΕΝΗ ΤΑΣΟΥΛΑ**

**Εξάμηνο σπουδών: 7ο**

**Σκοπός:** Σκοπός του μαθήματος αυτού είναι (α) γνωριμία των φοιτητών με αυτό το ιδιαίτερο είδος παιδικού λογοτεχνικού βιβλίου και (β) η συστηματική και εντατική εντρύφηση στην ερμηνευτική και διδακτική του προσέγγιση.

**Στόχοι:**Οι στόχοι διατυπώνονται ως εξής: (α) Η κριτική προσέγγιση των υποκατηγοριών του εικονογραφημένου και η αναφορά στις θεωρίες που επιχειρούν την ερμηνεία του, (β) η κατανόηση της πολυσημίας του και η σχέση του με τα παιδιά και τον διαμεσολαβητή ενήλικα, και (γ) η ερμηνεία της σχέσης εικόνας και κειμένου και περικειμένου.

**Περίγραμμα:** Το εικονογραφημένο βιβλίο είναι μια ιδιαίτερη κατηγορία βιβλίου και συνδέεται κυρίως με την προσχολική εκπαίδευση.Θα μας απασχολήσουν όψεις του εικονογραφημένου καθώς και τρόποι ανάγνωσης του βιβλίου αυτού στο νηπιαγωγείο. Το μάθημα επιχειρεί να εφαρμόσει στην πράξη τις αρχές της διδακτικής της λογοτεχνίας. ΟΙ φοιτητές/τρες θα μυηθούν στον τρόπο επιλογής αξιόλογων εικονογραφημένων βιβλίων, στον τρόπο ανάγνωσης τους και στο σχεδιασμό δραστηριοτήτων με αυτά, ώστε να αναπτυχθεί ο κριτικός και λογοτεχνικός γραμματισμός. Θα εξεταστεί η σύνδεσή του με άλλα γνωστικά αντικείμενα. Θα εστιάσουμε στις αφηγηματικές κατηγορίες του θέματος, της πλοκής, των χαρακτήρων, της οπτικής γωνίας, της μεταμυθοπλασίας και της διακειμενικότητας, καθώς έχουν ιδιαίτερο ενδιαφέρον για κάθε κείμενο μυθοπλασίας Ακόμη το μάθημα αποσκοπεί σε διδακτικές εφαρμογές με τρόπο ώστε τα παιδιά να αποκτούν βασικές αρχές φιλαναγνωσίας και πρώτης επαφής με παιδική λογοτεχνία.

**Σύνδεση με Π.Α.:** Το μάθημα συνδέεται με την Πρακτική Άσκηση των φοιτητών/τριών, οι οποίοι στο πλαίσιο του μαθήματος εξασκούνται σε τρόπους προσέγγισης και τρόπων ανάγνωσης ποικίλων ειδών εικονογραφημένου(wordless book, graphic novel κ.α.)καθώς και στο σχεδιασμό διδακτικών προσεγγίσεων για τα παιδιά της προσχολικής εκπαίδευσης.

**Λέξεις κλειδιά**: εικονογραφημένο παιδικό βιβλίο, picture book, illustrated book, graphic novel, wordless book, εικόνα, κριτική σκέψη, διαθεματικότητα, διδακτική λογοτεχνίας.

**ΔΙΑΡΘΡΩΣΗ/ΠΕΡΙΕΧΟΜΕΝΑ ΤΟΥ ΜΑΘΗΜΑΤΟΣ**

1. Εισαγωγικές έννοιες, προσδιορισμός κεντρικών θεματικών περιοχών.
2. Είδη εικονογραφημένου παιδικού βιβλίου
3. Εικονογραφικός γραμματισμός: Η σχέση εικόνας και κειμένου
4. Περικειμενικά στοιχεία
5. Προσεγγίσεις εικονογραφημένων παιδικών βιβλίων
6. Κριτικός και λογοτεχνικός γραμματισμός
7. Νεοτερικότητα και εικονογραφημένο βιβλίο
8. Θεματική του εικονογραφημένου βιβλίου
9. Αναγνώστης/παιδί και εικονογραφημένο
10. Διαθεματικότητα και εικονογραφημένο παιδικό βιβλίο
11. Σχεδιαστικά/διδακτικά σενάρια για εφαρμογές στην τάξη
12. Καταληκτική συζήτηση και συμπεράσματα από τις θεματικές που αναπτύχθηκαν.

**Βασική Βιβλιογραφία:**

* Τσιλιμένη, Τ. *Εικονογραφημένο Παιδικό Βιβλίο: Όψεις και Απόψεις*. Βόλος: Πανεπιστημιακές Εκδόσεις Θεσσαλίας, 2007
* Γιαννικοπούλου, Α. *Στη Χώρα των Χρωμάτων: Το Σύγχρονο Εικονογραφημένο Παιδικό Βιβλίο.* Αθήνα: Παπαδόπουλος, 2009.
* Καλογήρου, Τ. (επιμ.). *Το εικονογραφημένο βιβλίο δεν είναι μόνο για μικρά παιδιά.* Αθήνα: Παπαδόπουλος, 2006.
* Nodelman, P. *Λέξεις για Εικόνες: Η Αφηγηματική Τέχνη του Παιδικού Εικονογραφημένου Βιβλίου.*Μτφρ. Π. Πανάου. Αθήνα: Πατάκης, 2009.
* Beckett, S.L., & Nikolajeva, M. (eds.). *Beyond Babar: The European Tradition in Children?s Literature.* Lanham, Maryland/Toronto/Oxford: The Scarecrow Press, Inc., 2006.
* Περιοδικό ΚΕΙΜΕΝΑ([www.keimena.ece.uth.gr](http://www.keimena.ece.uth.gr))